钦定古今图书集成/明伦汇编/氏族典/第606卷 > 《郑樵通志》 > 慕容契
## 钦定古今图书集成/明伦汇编/氏族典/第606卷 > 《郑樵通志》 > 慕容契

按《魏书慕容白曜传》：“白曜弟子契，轻薄无检。太和初，
以名家子擢为中散，迁宰官。微好碎事，颇晓工作，主
司厨宰，稍以见知。及营洛阳基构，征新野、南阳，起诸
攻具，契皆参典。太和末，以功迁太中大夫，光禄少卿，
赐爵定陶男。正始初，除后将军、朔州刺史。熙平元年
卒，谥曰克。”